Viborger Samler, 1835-01-01
Spaniens Tilstand har i det forløbne Aar betydeligt forbedret sig. J Begyndelsen af Aaret stod Sca Bermude, en Efteraber af den franske juslemilieu-Politik i Spidsen for Bestyrelsen, og alle Regjeringens Handlinger, alle Hærens Foretagender lammedes af Hensyn paa Udlandet og af Frygt for de Liberale. Men denne ødelæggende Administration faldt for de forenede Anstrængelser af Marquis de las Amarillas og flere af Generalcapitainerne, for hvem General Llauder i Catalonien stod i Spidsen. Zeg faldt, uagtet den russiske og den preussiske Ambassade skulle have protesteret mod en Ministerforandring. Martine; de la Rosa blev Premierminister; men heller ikke hans Bestyrelse forekom Spanierne liberal nok, og den 2den Marts udbrød Uroligheder, der nødsagede Regjeringen til nye Concessioner, saa at en almindelig Amnestie proclameredes. Den 10de April bekjendtgjordes det kongelige Statut, hvorved Cortes, inddeelt i to Kamre, Procuradores og Pro ceres, indkaldtes. Ministeren Burgos afskedigedes, og Tropper afsendtes til Portugal, for at tilintetgjøre Don Carlos's oprørske Planer; saa at denne virkeligen i Juni blev tvungen til at indskibe sig til England. Cortes sammenkaldtes til den 24de Juli, Quadrupelalliancen afsluttedes og ved den talentfulde Grev Torrenos Jndtrædelse i Ministeriet begyndte en ny Æra for den spanske Administration. Jmidlertid ankom Don Carlos til Spanien. Denne uventede Efterretning, forbundet med Choleras Udbrud, foraarsagede alvorlige Uroligheder i Madrid, og der opdagedes en Sammensværgelse af Constitutionens Venner fra 1812, for hvilken Palafor og Juan van Halen stode i Spidsen. Cortes aabnedes den bestemte Dag. Et Forslag om en Petition til Dronningen om almindelige Borgerrettigheder for alle Spaniere, antoges at Procuradorerne. Angaaende Anerkjendelsen af den spanske Statsgjæld herskede stor Uenighed. Det saakaldte quebhardske Laan, der i sin Tid contraheredes af Oprørere til Troeshærens Oprettelse og Constitutionens Omstyrtelse, forkastedes først af Procuradorerne, men da det senere antoges af Proceres, blev det ogsaa erkjendt af det andet Kammer. Saaledes anerkjendtes al Statsgjæld, men inddeeltes i activ og passiv. Det tilstodes Regjeringen at gjøre et Laan paa 400 Mill. Realer. Jmidlertid havde den carlistiske Opstand i Navarra og de baskiske Provindser naaet en saadan Styrke, at Regjeringen saae sig nødt til at tage sin Tilflugt til den i London levende landsforviste General Mina, der udnævnedes til Generalcapitain i Navarra og Høistcommanderende over Tropperne. Men endnu for Minas Ankomst gjorde Sumalacarrequi et Streiftog over Ebro og slog siden ved Salvatierra Brigadegeneralen O'Doyle, der blev fangen og skudt. Den 4de November overtog Mina Commandoen. Hidtil er det ikke kommet til noget Afgjørende mellem ham og hans Modstandere; men hans Duelighed og Jver giver det bedste Haab. Desuden er der voteret en Udskrivning af 25,000 Md. for Aaret 1835, Krigsministeriet er overdraget til den virksomme Generat Lander og det gaaer overalt rask med Udrustningen af Militserne, der vise den bedste Villie. Efterretningen om det wellingtonske Ministeriums Udnævnelse har ikke gjort noget behageligt Jndtryk i Madrid; det hedder, at General Alava, Hertugens forhenværende Adjutant, skal gaae som Ambassadeur til London.